
23-TA-1117: Likumprojekts (Jauns)
Latvijas un Šveices sadarbības programmas 2019.-2029. gada perioda vadības likums

	1.
	Likumprojekts
4. Līdz 2024. gada 1. jūlijam, kad Klimata un enerģētikas ministrija pārņem programmas apsaimniekotāja funkcijas, šīs funkcijas veic Vides aizsardzības un reģionālās attīstības ministrija.
	Iebildums
Lūdzam svītrot Likumprojekta Pārejas noteikumu  4.punktu, pamatojoties uz to, ka kopš 2024.gada marta Klimata un enerģētikas ministrija (KEM) ir iesaistīta  Latvijas - Šveices sadarbības programmas “Vēsturiski piesārņoto vietu sanācija” 2.kārtas pieteikuma izstrādes procesā un programmas pieteikuma sagatavošana notiek bez Vides aizsardzības un reģionālās attīstības ministrijas (VARAM) iesaistes tiešā komunikācijā ar Finanšu ministriju un Šveices atbildīgajām institūcijām, līdz ar to nav lietderīgi formāli saglabāt programmas apsaimniekotāja funkcijas VARAM līdz 2024.gada 1.jūlijam un ir nododamas KEM atbilstoši Ministru kabineta rīkojumā “Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju” (24-TA-376) noteiktajam, t.i. ar rīkojuma spēkā stāšanās brīdi.
 
Piedāvātā redakcija
-
	Aija Kesmina (VARAM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Atbilstoši iebildumam par Likumprojekta Pārejas noteikumu 4.punktu, nepieciešams precizēt likumprojekta anotāciju.
 
 
Piedāvātā redakcija
Likumprojekts paredz, ka programmas apsaimniekotāju funkcijas veic Izglītības un zinātnes ministrija, Veselības ministrija un Klimata un enerģētikas ministrija. Sākotnēji kā programmas “Vēsturiski piesārņoto vietu sanācija” apsaimniekotājs bija paredzēta Vides aizsardzības un reģionālās attīstības ministrija, taču ņemot vērā, ka ir plānota Vides aizsardzības un reģionālās attīstības ministrijas un Klimata un enerģētikas ministrijas reorganizācija, tostarp Klimata un enerģētikas ministrijai pārņemot programmas apsaimniekotāja funkcijas (skat. Ministru kabineta rīkojuma projektu “Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju un Klimata, enerģētikas un vides ministrijas un Dabas aizsardzības un reģionālās attīstības ministrijas izveidošanu” (24-TA-376)), likumprojektā iekļautas atbilstošas normas.

